հատկապես այդ փողոց ուզեց՝ ինչքան խակ ու տգեղ լինի, այնքան լավ: Սեռական հարաբերություններից լրիվ ազատվելու, մաքրվելու համար ամենապարզն էր ընտրելու, ջրի երես դուրս գալու համար պետք էր մինչև խորքը սուզվել: Կողք կողքի շարած, գրեթե իրար մեջ մտած առանձնախցիկներ, թթու հոտեր, կեղտոտ սավաններ, միայն տղամարդկանց ծիծաղեցնելու համար արվող հիմար կատակներ, իրենց սենյակներում հնարավորինս արագ հաճախորդից ազատվելով՝ կիսատ գործերին վերադառնալուն սպասող մարմնավաճառներ, մուտքի մոտ էժանագին լիմոնի հեղուկով ներս հրավիրող մեծ կրծքերով տիրուհին. դրսում ժպիտով սպասող շրջիկ քաղցրավենիք վաճառողը... Այնտեղից վերադարձավ կեղտոտ և անօգնական լինելու զգացումով: